白旗贼犯刘铭传军；赖文光麾蓝旗贼犯松林军。两军纵击，贼大溃，寿光民圩皆出助杀，捻军赴弥河死，浮尸二万馀，俘万馀人，夺获骡马二万匹。捻军酋徐昌先、首王范汝增、任定皆伏诛。赖文光凫水南奔，松林疾驰六百里，追至清江。文光至扬州瓦窑铺，为吴毓兰所擒。东捻平。同治七年春，西捻犯北京畿辅，松林破之于茌平。自临邑筑长围至马颊河，松林偕潘鼎新、王心安守之，败捻军于海丰，追至德州，历十六昼夜，斩捕过半。六月，松林会潘鼎新大破之沙河，俘斩四千。捻走黄、运、徒骇河间，松林与铭传纵横要击，张总愚赴水死。西捻平，赐黄马褂，予轻车